Protestene i USA fortsetter: – Jeg har aldri vært mer skamfull
ARTIKKELEN ER OVER TO ÅR GAMMEL Med plakater og slagord møtte store folkemengder for andre dagen på rad opp for å vise hva de mener den nye ordren, som blant annet stenger grensen for syriske flyktninger på ubestemt tid. Les også: Norske Amin (33) tør ikke forlate USA I tillegg er det midlertidig innreiseforbud for personer fra syv hovedsakelig muslimske land. – Jeg er her for å stå opp for alle menneskene. Vi er en nasjon av immigranter, vi bør stå sammen for å la Donald Trump få vite at vi ikke vil tillate dette forbudet, sier Alissan Lucas (45) til VG. – Dette forbudet er tull. Det er så rasistisk! Alle kjenner noen som er berørt. Bakgrunn: Dette må du vite om Trumps innreiseforbudHun er en av flere hundre som natt til mandag norsk tid møtte opp på flyplassen i Los Angeles. Det er også store demonstrasjoner i blant annet New York, Boston, Washington og Atlanta. – Jeg er her for å protestere mot urettferdighet. Jeg har aldri vært mer skamfull og flau over å være amerikaner enn etter Trumps innreiseforbud, sier Michael Tamburrin (29), som understreker at de store demonstrasjonene har gitt ham håp. Forbudet han viser til omfatter personer fra Iran, Irak, Libya, Somalia, Sudan, Syria og Jemen, og førte til at også personer som allerede har arbeidstillatelse eller såkalt «green card» ble strandet på flyplasser. Noen ble også sendt ut av landet. Les også: Sahar (60) stoppet fra å besøke sin mor Føderale domstoler blokkerte deler av ordren, og natt til mandag kom også USAs minister for innenlands sikkerhet John Kelly med en uttalelse: Personer med lovlig permanent opphold er velkomne. Ifølge Buzzfeed innebærer dette at regjeringen snur, og at personer med såkalt «green card» likevel vil slippe inn i USA. Les også: Så mye makt har Donald TrumpI USA har justisministre i 16 amerikanske delstater fordømt ordren som grunnlovsstridig. En rekke utenlandske statsledere har også reagert sterkt. Blant dem er Norges statsminister Erna Solberg (H). Les også: Frp-Leirstein støtter Trump Kritikken ser imidlertid ut til å prelle av den amerikanske presidenten. I en uttalelse sier Donald Trump at «USA er en stolt nasjon av immigranter». – Vi vil fortsatt ta vare på dem som flykter fra undertrykkelse, men vi vil også beskytte våre egne innbyggere og grenser, sier Trump. Selv om alle de syv landene som er rammet i hovedsak har muslimske innbyggere, er presidenten selv klar på at det ikke er snakk om et «muslim-forbud». – Dette handler ikke om religion. Det handler om terror og å holde landet trygt. Les også: Han kan bli «den neste Trump»
Michael Tamburrin (29) sier han er flau over å være amerikaner etter innreiseforbudet til Donald Trump.